Dragão stadionas

Dragão stadionas ( 'Drakono stadionas') – futbolo stadionas Porte, Portugalijoje. 50 033 sėdimų vietų stadionas buvo atidarytas 2003 m. lapkričio 16 d.http://www.fcporto.pt/Clube/HistoriaEstadios/historiaestadios.asp Namų rungtynes žaidžia FC Porto, prieš tai rungtyniavo Estádio das Antas stadione. Estádio do Dragão buvo vienas iš UEFA Euro 2004 m. atrankos stadionų. UEFA įvertintas penkių žvaigždučių sertifikatu.

Statybų darbai truko nuo 2001 m. galo iki 2003 m. lapkričio. Suprojektuotas portugalų architekto Manuelio Salgado. Statybų kaina – daugiau nei €97 milijonai, iš kurių €18 milijonų buvo subsidijuota vyriausybės. Kiekviena iš tribūnų pavadinta rėmėjo vardu: Super Bock (pietinė), tmn (rytinė), meo (vakarinė) ir Coca-Cola (šiaurinė tribūna). Svečių tribūna yra šiaurinės tribūnos kampe.

 Istorija 
Stadionas atidarytas 2003 m. lapkričio 16 d. Atidarymo dieną vyko futbolo varžybos tarp FC Porto ir FC Barcelona. Rungtynių dieną katalonų komandoje debiutavo šešiolikmetis Lionelis Mesis. Šeimininkai rungtynes laimėjo 2–0. Įvarčius pelnė Derlėjus ir Hugo Almeida.

 UEFA Euro 2004 m. čempionato varžybos 

Stadionas pastatytas UEFA Euro 2004 m. čempionatui. Jame vyko šios varžybos:

 Data   Rezultatas   Varžybos 2004 m. birželio 12 d.   Portugalija  1–2   Graikija  A grupė 2004 m. birželio 15 d.   Vokietija  1–1   Nyderlandai  D grupė 2004 m. birželio 18 d.   Italija  1–1   Švedija  C grupė 2004 m. birželio 27 d.   Čekija  3–0   Danija  ketvirtfinalis 2004 m. liepos 1 d.   Graikija  1–0 (p.p.)   Čekija  pusfinalis

 Šaltiniai 

Kategorija:Portugalijos futbolo stadionai